กะโหลกบางตายช้า กะโหลกหนาตายก่อน - วิกิพีเดีย

# กะโหลกบางตายช้า กะโหลกหนาตายก่อน

### จากวิกิพีเดีย สารานุกรมเสรี

สารานุกรมประเทศไทย
...
หน้าปกวีซีดี

กะโหลกบางตายช้า กะโหลกหนาตายก่อน ภาพยนตร์ไทย กำกับโดย มานพ อุดมเดช ฉายในปี พ.ศ. 2534 โดย บริษัทไท เอนเตอร์เทนเมนต์ ความยาว 118 นาที นำแสดงโดย สุรศักดิ์ วงศ์ไทย, อังคณา ทิมดี, ขจรศักดิ์ รัตนนิสัย เป็นภาพยนตร์ไทยเรื่องแรกที่เป็นภาพยนตร์ในแนวฟิล์ม นัวร์ (Film Noir) โดยได้รับแรงบันดาลใจมาจากเรื่อง The Postman Alway Rings Twice

## [แก้] เนื้อเรื่องย่อ

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

ในปี พ.ศ. 2526 สลัก (สุรศักดิ์ วงศ์ไทย) กับ ตวง (ขจรศักดิ์ รัตนนิสัย) เป็นเพื่อนกัน ทั้งคู่ทำงานที่บริษัทเซฟ และทั้งคู่ก็ได้ร่วมกับงัดตู้เซฟของบริษัท แต่ถูกจับได้และติดคุก แต่ต่อมาสลักหลบหนีออกมาได้ และถูกตำรวจตามล่า จึงหนีไปกบดานอยู่ที่ อ.เบตง ใต้สุดแดนสยาม โดยทำงานอยู่ในปั๊มน้ำมันห่างไกลแห่งหนึ่งที่มีบุญเพ็ง (มานพ อัศวเทพ) เป็นเจ้าของร้านที่มีภรรยาแสนสวยอายุคราวลูกที่ชื่อ ชนาง (อังคณา ทิมดี) โดยโกหกว่าตนชื่อ จรัล จรัลทำงานเป็นอย่างดี เป็นที่วางใจของบุญเพ็ง บุญเพ็งจะเก็บเงินไว้ในเซฟประจำ โดยที่ชนางก็ไม่สามารถเปิดได้และไม่รู้ว่ามีอะไรอยู่ข้างใน ชนางเมื่อรู้ว่าแท้ที่จริงจรัลแล้วเป็นนักโทษที่หนีจากคดีงัดตู้เซฟชื่อ สลัก จึงเสนอสลักให้เปิดเซฟให้ และจะแบ่งเงินส่วนหนึ่งให้ แต่สลักปฏิเสธตลอดมา

ต่อมา ชนางได้ฆ่าบุญเพ็งตาย โดยที่สลักรู้เห็นด้วย ทั้งคู่ปิดปากเรื่องนี้เงียบและฝั่งศพของบุญเพ็งไว้ที่ปั๊ม จากนั้นก็พยายามจะเปิดเซฟ แต่ก็ไม่สามารถเปิดได้ วันหนึ่ง ตวงก็ได้ออกจากคุกมาและได้พบกับสลักและชนางที่ปั๊ม ตวงได้ขอทำงานที่ปั๊มด้วย โดยที่ไม่รู้เรื่องที่เกิดขึ้นทั้งหมด แต่ท้ายที่สุดความลับก็ไม่อาจจะปิดมิดได้ ก่อนที่ทั้ง 3 จะหักหลังและฆ่ากันเองในที่สุด

กะโหลกบางตายช้า กะโหลกหนาตายก่อน มีชื่อภาษาอังกฤษว่า " The Dumb Die Fast The Smart Die Slow " เมื่อออกฉายทำรายได้ไม่มากนัก แม้จะมีเสียงวิจารณ์ในแง่ดี แต่ก็มีหลายเสียงที่วิจารณ์ในแง่ลบด้วยเช่นกัน อาจเป็นเพราะในยุคนั้นผู้คนยังไม่คุ้นชินกับภาพยนตร์ในแนวนี้ก็เป็นได้

ดึงข้อมูลจาก "http://th.wikipedia.org../../../%E0%B8%81/%E0%B8%B0/%E0%B9%82/%E0%B8%81%E0%B8%B0%E0%B9%82%E0%B8%AB%E0%B8%A5%E0%B8%81%E0%B8%9A%E0%B8%B2%E0%B8%87%E0%B8%95%E0%B8%B2%E0%B8%A2%E0%B8%8A%E0%B9%89%E0%B8%B2_%E0%B8%81%E0%B8%B0%E0%B9%82%E0%B8%AB%E0%B8%A5%E0%B8%81%E0%B8%AB%E0%B8%99%E0%B8%B2%E0%B8%95%E0%B8%B2%E0%B8%A2%E0%B8%81%E0%B9%88%E0%B8%AD%E0%B8%99.html".

หมวดหมู่: ภาพยนตร์ไทย

##### Views

- บทความ
- อภิปราย
- รุ่นปัจจุบัน

##### ค้นหา